Proiectul prevede ca și cetățenii turci să intre în România doar cu buletinul. Sunt discuții în acest sens cu Turcia, cu scopul de a atrage mai mulți turiști, dar și pentru a se putea angaja mai ușor cetățenii turci în România. Proiectul se află în lucru la MAI, sub coordonarea ministrului Cătălin Predoiu.
O altă chestiune importantă la care Guvernul a purtat tratative cu Turcia este reluarea exportului de ovine din Romania spre Turcia. Guvernul și ANSVSA au insistat că este extrem de important acest lucru, din punct de vedere economic pentru Romania. Practic, ar însemna un plus în balanța import-export dintre România și Turcia.
În prezent există o diferență între import și export de 3.5 miliarde de dolari în favoarea Turciei, în contextul în care toate schimburile comerciale dintre cele două țări totalizează 10 miliarde de dolari.
Amintim faptul că o delegație guvernamentală, condusă de premierul Marcel Ciolacu, se află într-o vizită oficială în Turcia. De asemenea, românii vor putea călători în Turcia doar cu buletinul, fără pașaport, de la 1 iunie 2024, în urma unei decizii oficiale, publicată şi semnată deja de președintele Erdogan.
Fiți la curent cu ultimele noutăți. Urmăriți DCNews și pe Google News